Okresná prokuratúra Zvolen 
Trhová 1, 960 19 Zvolen 1 	

Sp. zn. : 1 Pv 538/13/6611	Zvolen, 23.9.2013
EEČ : 2-51-144-2013

U Z N E S E N I E

Trestná vec:	obvinený XXXXX 
Prečin:	Ohrozenie pod vplyvom návykovej látky podľa § 289 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Zvolen
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
 pre prečin ohrozenia pod vplyvom návykovej látky podľa § 289 ods. 1 Tr. zákona, ktorého sa dopustil na tom skutkovom základe, že dňa 06. 07. 2013 v čase o 22.40 h viedol ako vodič štvorkolku zn. Bashan LS 200, bez evidenčného čísla na ceste I/66 v k. ú. obce XXXXX, okres XXXXX, kde v km 41,05 spôsobil dopravnú nehodu - haváriu, nakoľko rýchlosť jazdy neprispôsobil stavu, povahe vozovky a svojím schopnostiam v dôsledku čoho sa so štvorkolkou prevrátil a spadol na vozovku, pričom pri dopravnej nehode utrpel zranenie a z miesta bol prevezený RZP na ošetrenie do NsP Zvolen, kde mu bol nariadený odber krvi na zistenie alkoholu, kde následným toxikologickým vyšetrením krvi bol zistený pozitívny výsledok 2,77 g/kg alkoholu v krvi,

lebo je trestné stíhanie neprípustné podľa § 9 odsek 1 písmeno d/ Trestného poriadku.

Odôvodnenie:
Dňa 22.08.2013 poverený príslušník OR PZ ODI PZ pod spisovou značkou ČVS: ORP-153/DI-ZV-2013 uznesením podľa § 199 ods. 1/ Trestného poriadku začal trestné stíhanie a súčasne podľa § 206 ods. l Tr. poriadku vzniesol obvinenie XXXXX pre prčin ohrozenia pod vplyvom návykovej látky podľa § 289 ods. 1  Tr. zákona.
Trestné stíhanie bolo začaté a obvinenie bolo vznesené na tom skutkovom základe, že dňa 06. 07. 2013 v čase o 22.40 h viedol ako vodič štvorkolku zn. Bashan LS 200, bez evidenčného čísla na ceste I/66 v k. ú. obce XXXXX, okres XXXXX, kde v km 41,05 rýchlosť jazdy neprispôsobil stavu, povahe vozovky a svojím schopnostiam v dôsledku čoho sa so štvorkolkou prevrátil a spadol na vozovku, pričom pri dopravnej nehode utrpel zranenie a z miesta bol prevezený RZP na ošetrenie do NsP Zvolen, kde mu bol nariadený odber krvi na zistenie alkoholu, kde následným toxikologickým vyšetrením krvi bol zistený pozitívny výsledok 2,77 g/kg alkoholu v krvi.
	V priebehu vyšetrovania bol do spisového materiálu zabezpečený záznam z dopravnej nehody spolu s fotodokumentáciou, z ktorej vyplynulo, že XXXXX, ako vodič bez ochrannej prilby viedol štvorkolku zn. Bashan LS 200, bez evidenčného čísla na ceste I/66 v k. ú. obce XXXXX,  a v km 41,05 tým, že neprispôsobil rýchlosť stavu a povahe vozovky spôsobil dopravnú nehodu.    Zo správy z toxikologického vyšetrenia na prítomnosť alkoholu v krvi mu bol zistený pozitívny výsledok 2,77 g/kg alkoholu v krvi. Z evidenčnej karty vodiča vyplýva, že bol dva krát priestupkovo riešený. Bol jeden krát trestaný Okresným súdom vo Zvolene  dňa 26.5.1994,pod sp. zn. 2T 60/94 pre trestný čin útoku na verejného činiteľa podľa § 155 ods. 1 písm. a/ Tr. zákona účinného do 1.1.2006. Bol mu uložený podmienečný trest odňatia slobody v trvaní 10 mesiacov s podmienečným odkladom na skúšobnú dobu do 26.11.1995, pričom sa dňa 9.3.1996 osvedčil. Boli zabezpečené správy o povesti, a úmrtný list z ktorého vyplýva, že v knihe úmrtí matričného úradu mesta XXXXX zo dňa 10. 09. 2013,  vo zväzku 14, ročník 2013, str. 48, por. č. 98  kde je zapísané, že obvinený XXXXX nar. XXXXX dňa  06. 09. 2013 zomrel.
Podľa § 215 ods. 1 písm. d/ Tr. poriadku s poukazom na § 9 ods. 1 písm. d/ Tr. poriadku je trestné stíhanie neprípustné a v trestnom stíhaní nie je možné pokračovať a trestné stíhanie musí byť zastavené proti tomu kto zomrel. Nakoľko v priebehu vyšetrovania vyšlo najavo, že obvinený XXXXX zomrel, rozhodol som tak, ako je uvedené vo výrokovej časti tohto uznesenia a v zmysle § 215 ods. 1 písm. d/ Trestného poriadku s poukazom na § 9 ods. 1 písm. d/ Tr. poriadku som trestné stíhanie obv. XXXXX zastavil. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. František Judiak
prokurátor